REPUBLIKA HRVATSKA

OSNOVNA ŠKOLA „GRIGOR VITEZ“

 SVETI IVAN ŽABNO

Adresa: Trg Karla Lukaša 7, 48214 Sveti Ivan Žabno

RKP: 8615

Matični broj škole: 03003264

OIB škole: 85565258026

Šifra ustanove: 06-257-001

Razina: 31

Šifra djelatnosti: 8520

OBRAZLOŽENJE FINANCIJSKOG PLANA ZA 2023.GODINU I PROJEKCIJA ZA 2024. I 2025.GODINU OSNOVNE ŠKOLE „GRIGOR VITEZ“ SVETI IVAN ŽABNO

*Sažetak djelokruga rada*

Osnovna škola „Grigor Vitez“ Sveti Ivan Žabno ima 383 učenika u 25 razredna odjela.

Nastava u matičnoj školi organizirana je u dvije smjene, a u područnim škola Cirkvena, Sveti Petar Čvrstec i Trema u jednoj smjeni. Redovna, izborna, dopunska i dodatna nastava izvodi se prema planovima i programima Ministarstva znanosti i obrazovanja, Godišnjem planu i programu rada škole i Školskom kurikulumu za školsku godinu 2022./2023.

Predviđa se da će se broj učenika tijekom godina mijenjati, a to ovisi o broju upisanih učenika u 1.razrede i migraciji stanovništva.

Pri osnovnoj školi ustrojen je i program rada predškole, te je do jedini program predškole pri osnovnoj školi na području cijele županije. Matičnu školu u Svetom Ivanu Žabnu ukupno polazi 14 predškolaca, područnu školu Cirkvena 16, područnu školu Sveti Petar Čvrstec 4 i područnu školu Trema 3 predškolca. Ukupno 37 predškolaca u četiri grupe.

Broj predškolaca koji polaze program pri osnovnoj školi se smanjio od kada je otvoren dječji vrtić u Svetom Ivanu Žabnu.

Organizacija rada je vrlo složena s obzirom da velik broj učenika polazi izbornu nastavu informatike, vjeronauka i stranog jezika, pa škola ima problem u prostornoj organizaciji.

Zaposleno je ukupno 59 djelatnika: 14 učitelja razredne nastave, 25 učitelja predmetne nastave, 3 stručna suradnika, ravnatelj, 1 tajnik školske ustanove, 1 voditelj računovodstva, 1 odgojitelj predškole, 9 ostalih djelatnika i 4 pomoćnika u nastavi.

Općina Sveti Ivan Žabno prema svojim financijskim mogućnostima plaća ugovorom o djelu logopeda.

*Obrazloženje programa rada*

Kvalitetno obrazovanje ostvaruje se kroz poticanje učenika na izražavanje kreativnosti u izvannastavnim i izvanškolskim aktivnostima, natjecanjima, školskim projektima, organiziranjem terenskih aktivnosti i poticanjem vrijednosti timskog rada.

Učitelji se usavršavaju na školskim stručnim aktivima, županijskim stručnim vijećima, međužupanijskim stručnim vijećima i državnim seminarima.

*Zakonske i druge podloge na kojima se zasniva program rada škole*

-Zakon o odgoju i obrazovanju u osnovnoj i srednjoj školi (NN br. 87/08, 86/09, 92/10, 105/10, 90/11, 05/12, 16/12, 86/12, 126/12, 94/13, 152/14, 07/17, 68/18, 98/19, 64/20)

-Zakon o ustanovama (NN br. 76/93, 29/97, 47/99, 35/08, 127/19)

-Zakon o proračunu (NN br.92/94, 96/03, 87/08, 136/12, 15/15, 144/21)

-Pravilnik o proračunskim klasifikacijama (NN br. 94/07, 26/10, 120/13, 01/20)

-Pravilnik o proračunskom računovodstvu i računskom planu (NN br. 124/14, 115/15, 87/16, 03/18, 126/19, 108/20)

-Pravilnik o financijskom izvještavanju u proračunskom računovodstvu (NN br. 3/15, 93/15, 135/15, 02/17, 28/17, 112/18, 126/19, 145/20, 32/21, 37/22)

-Zakon o fiskalnoj odgovornosti (NN br.111/18)

-Uredba o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN br. 78/11, 106/12, 130/13, 19/15, 119/15, 95/19)

-Zakon o uvođenju eura kao službene valute u Republici Hrvatskoj (NN br. 57/22, 88/22)

-Upute za izradu Proračuna Koprivničko-križevačke županije za 2023. i projekcija za 2024. i 2025.godinu (Klasa: 400-06/22-01/8, Urbroj: 2137-03/06-22-1) od 03.listopada 2022.godine

-Godišnji plan i programa rada škole za školsku godinu 2022./2023. (Klasa: 602-11/22-01/02, Urbroj: 2137-46-22-01) od 29.09.2022.godine

-Školski kurikulum za školsku godinu 2022./2023. (Klasa: 602-12/22-01/01, Urbroj: 2137-46-22-01) od 29.09.2022.godine

*Usklađenost ciljeva, strategije i programa s dokumentima dugoročnog razvoja*

Škola ne donosi strateške, već godišnje operativne planove, kao što su Godišnji plan i program i Školski kurikulum, prema planu i programu koje je donijelo Ministarstvo znanosti i obrazovanja. Planovi se odnose na školsku, a ne na fiskalnu godinu. Iz tih razloga dolazi do odstupanja u izvršenju financijskog plana.

*Obrazloženje programa rada školske ustanove (aktivnosti i projekti)*

Financijskim planom sredstva su planirana prema slijedećim programima: redovni program osnovnog školstva, dodatni program osnovnog školstva i program upravnog odjela.

Redovni program osnovnog školstva provodit će se kroz slijedeće aktivnosti i projekte: A107001 UPRAVLJANJE I ADMINISTRACIJA

2023. 2024. 2025.

1.116.996 1.166.144 1.209.291

A107002 REDOVNI RAD OŠ

2023. 2024. 2025.

103.033 107.567 111.546

A107004 ŠKOLSKA KUHINJA

2023. 2024. 2025.

33.446 34.918 36.210

K107001 ULAGANJA U NEFINANCIJSKU IMOVINU

2023. 2024. 2025.

12.874 13.441 13.938

Dodatni program osnovnog školstva provodit će se kroz slijedeće aktivnosti i projekte:

A107005 PREDŠKOLSKI ODGOJ

2023. 2024. 2025.

19.265 20.113 20.856

Program upravnog odjela provodit će se kroz slijedeće aktivnosti i projekte:

A107011 NATJECANJA-OSNOVNE I SREDNJE ŠKOLE

2023. 2024. 2025.

837 874 906

T100110 PRILIKA ZA SVE 5

2023. 2024. 2025.

16.868 - -

T100111 SVI U ŠKOLI SVI PRI STOLU 7

2023. 2024. 2025.

5.520 - -

T107005 EU PROJEKTI

2023. 2024. 2025.

6.464 6.748 6.998

Iznosi su iskazani u eurima.

*Ishodišta i pokazatelji na kojima se zasnivaju izračuni i ocjene potrebnih sredstava za provođenje programa*

Financijskim planom za 2023.godinu predviđeno je 1.333.913 eura prihoda i 1.315.303 eura rashoda za provođenje djelatnosti osnovnoškolskog i predškolskog obrazovanja.

Predviđena je procjena rezultata na kraju 2022.godine u iznosu od 18.610 eura manjka na izvoru 4.5. iz sredstava školske kuhinje iz razloga što cijena školske kuhinje nije dostatna za pokrivanje troškova, a isto tako nitko ne refundira razliku cijene od 0,20 eura u projektu Svi u školi, svi pri stolu.

Iz raspoloživih izvora financiranja (1.1. prihodi od poreza za redovnu djelatnost, 1.2. decentralizirana sredstva-osnovno školstvo, 3.1. vlastiti prihodi, 4.5. ostali nespomenuti prihodi, 5.3. pomoći od ostalih subjekata unutar opće države, 5.5. pomoći-proračunski korisnici, 5.6. pomoći iz proračuna-EU županija, 6.3.-donacije) ukupno je planirano ostvariti prihoda:

-sredstva državnog proračuna 1.116.996 eura. Iznos se odnosi na plaće djelatnika 889.243 eura, materijalna prava po Kolektivnom ugovoru 37.734 eura, prijevoz na posao i s posla 40.905 eura, doprinosi na plaće 146.725 eura i novčanu naknadu zbog nezapošljavanja invalida 2.389 eura.

-županijskog proračuna iznad standarda 6.680 eura. Plan se odnosi na energiju 5.094 eura, komunalne usluge 1.208 eura i računalne usluge za projekt Pametan obrok za pametnu djecu (program za materijalno knjigovodstvo) 378 eura.

-županijskog proračuna zakonskog standarda 80.148 eura. Planirani su materijalni rashodi u iznosu od 76.166 eura i opremanje škole u iznosu od 3.982 eura.

-vlastiti prihodi (najam zemlje, otkup starog papira, kamate na depozite po viđenju) 849 eura.

-ostali nespomenuti prihodi 52.865 eura. Plan se odnosi na naplatu šteta na imovini škole 796 eura, sufinanciranje školske kuhinje 52.056 eura i međuopćinsko-gradsko natjecanje 13 eura.

-pomoći iz državnog proračuna 25.404 eura. Plan se odnosi na državno natjecanje 292 eura, radne udžbenike 11.149 eura, udžbenike 8.627 eura i projekt Balogijade 5.336 eura.

-pomoći iz općinskog proračuna 19.265 eura. Plan se odnosi na primanja odgojitelja predškole 18.143 eura i materijalne troškove programa predškole 1.122 eura.

-donacije 2.030 eura. Plan se odnosi na terenske nastave u iznosu od 929 eura, sitni inventar 836 eura i knjige 265 eura.

-županijski proračun iznad standarda planirana su i županijska natjecanja u iznosu od 824 eura, te Prilika za sve 5 u iznosu od 844 eura.

-pomoći EU županija planirana su sredstva za Priliku za sve 5 16.024 eura, Svi u školu, svi pri stolu 7 5.520 eura i Školsku shemu 6.464 eura.

Sredstva za 2024. rastu za 4,4%, a za 2025. 3,7%. U projekcijama za 2024.godinu i 2025. prema uputama koje smo dobili iz županije ne bude projekata Svi u školi, svi pri stolu 7 i Prilika za sve5.

Financijski plan i projekcije usvajaju se na 2.razini računskog plana, te na propisanim obrascima Ministarstva financija.

*Pokazatelji rezultata za školu*

|  |  |  |  |  |  |  |  |
| --- | --- | --- | --- | --- | --- | --- | --- |
| Pokazatelji rezultata | Definicija | Jedinica | Polazna vrijednost 2022. | Izvor podataka | Ciljana vrijednost 2023. | Ciljana vrijednost 2024. | Ciljana vrijednost 2025. |
| Povećanje broja školskih projekata/priredbi/manifestacija | Učenike se potiče na izražavanje kreativnosti, talenata i sposobnosti | broj učenika | 50 | škola | 51 | 51 | 51 |
| Povećanje broja učenika koji su uključeni u različite školske projekte/priredbe/manifestacije | Učenika se potiče na izražavanje kreativnosti, talenata i sposobnosti | broj učenika | 383 | škola | 384 | 384 | 384 |
| Povećanje broja osvojenih mjesta (prva tri) na županijskim/poluzavršnim državnim i državnim natjecanjima | Učenike se potiče na izražavanje sposobnosti kroz ovakve aktivnosti i testira se kvaliteta rada učitelja s nadarenim učenicima | broj učenika | 35 | škola | 45 | 45 | 45 |

Napomena: povećanje ciljane vrijednosti kod broja učenika moguće je zbog ukupnog povećanja broja učenika polaznika škole.

*Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini*

Školsku godinu 2021./2022. završilo je 368 učenika od ukupno upisanih 371 učenika. Tijekom školske godine 2021./2022. iz naše škole ispisalo se 5 učenika, a upisalo se 2 učenika.

Na županijskim natjecanjima sudjelovalo je 42 učenika iz predmeta: fizika, njemački jezik, biologija, povijest, matematika, geografija, LIK 2022, pjevački zbor mlađeg uzrasta, stolni tenis, šah i županijsko natjecanje „Čitanjem do zvijezda“.

Tijekom školske godine 2021./2022. učenici su išli na slijedeće terenske nastave:

terenska nastava učenika petih i šestih razreda u Hrvatsko zagorje, terenska nastava učenika osmih razreda u Vukovar, školska ekskurzija sedmih i osmih razreda u Istru, terenska nastava učenika šestih razreda u Zagreb, terenska nastava učenika 1.-4.razreda područne škole Sveti Petar Čvrstec u Križevce, terenska nastava učenika 1.-4.razreda područne škole Cirkvena u Zagreb, terenska nastava učenika petih razreda u Zagreb, terenska nastava učenika sedmih razreda u Zagreb, terenska nastava učenika prvih i drugih razreda matične škole u Zagreb, terenska nastava učenika trećih i četvrtih razreda matične škole u Đurđevac i škola plivanja na otoku Pagu.

Učitelji i stručni suradnici usavršavali su se na seminarima i stručnim aktivima koji su se većinom odvijali putem on line platformi zbog pandemije COVIDA-19.

Tajnica ustanove i voditeljica računovodstva nisu se usavršavale ni putem on line platformi.

*Prilozi obrazloženju financijskog plana*

Prilozi obrazloženju financijskog plana su slijedeći: opći dio-sažetak računa prihoda i rashoda, račun prihoda i rashoda-prihodi i rashodi poslovanja, te posebni dio-rashodi prema programima, aktivnostima i projektima.

 Ravnatelj:

 Tomislav Hanžeković,prof.